Държавен вестник, бр. 66, 2024 г., стр. 104

СТР.  104	
Д Ъ Р Ж А В Е Н  В Е С Т Н И К 	
БРОЙ  66
училищно и училищно образование за деца­та и 
учениците от общите разходи на институцията е 
променен коефициентът за разделяне на разходите 
за задължително предучилищно и училищно обра­
зование по чл. 115, ал. 2, т. 2, 3 и 7 от наредбата. 
Определянето на коефициента е в противоречие 
с разпоредбата на чл. 116, ал. 1, т. 1 от наредбата.
Справката за планираните средства за финан­
сиране на разходите за бюджетната година по 
чл. 118, ал. 1 (приложение № 8) от наредбата не 
e попълнена коректно, тъй като прогнозната сума 
за средствата от държавния бюджет за 2025 г., 
определена съгласно действащото Решение № 346 
на Министерския съвет от 2023 г. за приемане на 
стандарти за делегираните от държавата дейности 
с натурални и стойностни показатели през 2024 г., 
изм. и доп. с Решение № 847 на Министерския 
съвет от 2023 г. и с Решение № 213 на Министер­
ския съвет от 27 март 2024 г., за детската градина 
е 150 966 лв. С тази сума следва да се осигурят 
дейностите за задължително предучилищно об­
разование, финансирани от държавния бюджет, 
а не всички разходи на детската градина.
В приложение № 8 разходите за персо­
нал по т. 3 не са разделени с определения от 
Частна детска градина „Първите 7“ ЕООД, 
гр. Плевен, коефициент по чл. 116, ал. 1,
т. 3 от наредбата.
Не са спазени изискванията на чл. 10, ал. 4 
от Закона за предучилищното и училищното 
образование и на чл. 110, ал. 2 и чл. 116, ал. 1, 
т. 1 и ал. 2 от Наредбата за финансирането на 
институциите в системата на предучилищното и 
училищното образование, поради което Частна 
детска градина „Първите 7“ ЕООД, гр. Плевен, не 
се включва в системата на държавно финансиране.
Заповедта да се обнародва в „Държавен вест­
ник“.
Заповедта подлежи на обжалване по реда на 
Административнопроцесуалния кодекс в 14-дневен 
срок от обнародването є.
Контрол по изпълнение на настоящата заповед 
възлагам на главния секретар на Министерството 
на образованието и науката.
Министър:
Г. Цоков
4873
ЗАПОВЕД № РД-09-1944
от 23 юли 2024 г. 
На основание чл. 25, ал. 4 от Закона за ад­
министрацията, чл. 104, ал. 2, т. 2 и чл. 105, 
ал. 2 от Наредбата за финансирането на инсти­
туциите в системата на предучилищното и учи­
лищното образование във връзка със заявление 
с вх. № 300107-1/27.05.2024 г. от Частна детска 
градина „Малки стъпчици“ ЕООД, с. Присово, 
община Велико Търново, по предложение в про­
токол от 15.07.2024 г. от заседание на експертната 
комисия, назначена със Заповед № РД-09-1444 
от 4.06.2024 г. на министъра на образованието и 
науката, отказвам включване на „Частна детска 
градина „Малки стъпчици“ ЕООД, с. Присово, 
община Велико Търново, в системата на държавно 
финансиране.
Мотиви за отказа:
1. В Министерството на образованието и наука­
та (МОН) е постъпило заявление с вх. № 300107-1/
27.05.2024 г. от Пролет Петрова – директор на 
Частна детска градина „Малки стъпчици“ ЕООД, 
с. Присово, община Велико Търново, за включ­
ване в системата на държавно финансиране в 
съответствие с изискванията на чл. 10, ал. 2 от 
Закона за предучилищното и училищното обра­
зование (ЗПУО).
2. Заявлението и приложените към него доку­
менти са разгледани от експертна комисия, опре­
делена със Заповед № РД-09-1444 от 4.06.2024 г. 
на министъра на образованието и науката за 
разглеждане и оценка на подадените заявления 
за включване на частните детски градини и учи­
лища в системата на държавното финансиране, 
която на свое заседание от 20.06.2024 г. е устано­
вила, че в някои от представените документи от 
заявителя има несъответствия с нормативните 
изисквания съгласно Наредбата за финансирането 
на институциите в системата на предучилищното 
и училищното образование (наредбата).
3. С писмо с изх. № 300107-1/21.06.2024 г. 
на МОН директорът на Частна детска градина 
„Малки стъпчици“ ЕООД, с. Присово, община 
Велико Търново – Пролет Петрова, е уведомена 
за констатираните несъответствия с норматив­
ните изисквания, като е дадена възможност за 
отстраняването им в определения срок в съот­
ветствие с чл. 103 от Наредбата за финансирането 
на институциите в системата на предучилищното 
и училищното образование.
4. С писмо с вх. № 300107-1/1.07.2024 г. зая­
вителят е предоставил коригирани изисканите 
документи. Комисията е разгледала допълнително 
представените документи и счита, че не са от­
странени всички констатирани несъответствия с 
нормативните изисквания.
В допълнително предоставения правилник за 
дейността на детската градина няма разписани 
текстове, гарантиращи изпълнението на чл. 10, 
ал. 3 и 4 и чл. 287, ал. 4 от Закона за предучи­
лищното и училищното образование (ЗПУО), 
както и на чл. 133 от Наредбата за финансиране 
на институциите в системата на предучилищното 
и училищното образование.
Член 138, ал. 5 от приложения правилник на 
детската градина противоречи на изискванията 
на чл. 10, ал. 4 от Закона за предучилищното и 
училищното образование.
В правилника за дейността на детската градина 
няма ясна и точна информация по чл. 113, ал. 2 
от Наредбата за финансирането на институциите 
в системата на предучилищното и училищното 
образование за видовете разходи за осигуряване 
и поддържане на материално-техническата база, 
подлежащи на компенсиране от родителите.
Не са спазени изискванията на чл. 10, ал. 3 и 
4 и чл. 287, ал. 4 от Закона за предучилищното 
и училищното образование, както и на чл. 113, 
ал. 2 и чл. 133 от Наредбата за финансирането на 
институциите в системата на предучилищното и 
училищното образование, поради което Частна 
детска градина „Малки стъпчици“ ЕООД, с. При­
сово, община Велико Търново, не се включва в 
системата на държавно финансиране.
Заповедта да се обнародва в „Държавен вестник“.